
Ministru kabineta rīkojums Nr. 91
Rīgā 2022. gada 15. februārī (prot. Nr. 8 12. §)
Par valsts nekustamo īpašumu daļu nodošanu Iekšlietu ministrijas valdījumā
 
· 1. Zemkopības ministrijai nodot Iekšlietu ministrijas valdījumā šādu valsts nekustamo īpašumu daļas, kas ierakstītas zemesgrāmatā uz valsts vārda Zemkopības ministrijas personā:
· 1.1. nekustamā īpašuma "Skripku mežs" (nekustamā īpašuma kadastra Nr. 4484 007 0172) daļu – zemes vienību (zemes vienības kadastra apzīmējums 4484 003 0380) 0,47 ha platībā – Salienas pagastā, Augšdaugavas novadā;
· 1.2. nekustamā īpašuma "Melderi" (nekustamā īpašuma kadastra Nr. 6080 003 0061) daļu – zemes vienību (zemes vienības kadastra apzīmējums 6080 003 0136) 0,07 ha platībā – Ķepovas pagastā, Krāslavas novadā.
· 2. Iekšlietu ministrijai pārņemt valdījumā no Zemkopības ministrijas šā rīkojuma 1. punktā minēto valsts nekustamo īpašumu daļas un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Iekšlietu ministrijas personā.

